KOMISSION ASETUS (ETY) N:o 2501/86,
annettu 1 päivänä elokuuta 1986,
tuoreiden tai jäähdytettyjen lampaanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) N:o 1481/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 27 päivänä kesäkuuta 1980 annetun neuvoston asetuksen (ETY) N:o 1837/80(), sellaisena kuin se on viimeksi muutettuna asetuksella (ETY) N:o 882/86(), ja erityisesti sen 4 artiklan,
sekä katsoo, että
komission asetuksessa (ETY) N:o 1481/86() säädetään, että kunkin jäsenvaltion yksillä tai useammilla edustavilla markkinoilla todettu hinta laaditaan käyttämällä kullekin markkinoille tulevan kunkin laatuluokan suhteellista merkitystä ilmaisevia painotuskertoimia,
Irlannissa Waterfordin edustavat markkinat on suljettu; suuri osa tähän asti Waterfordissa kaupan pidetyistä karitsoista pidetään nyt kaupan Nenaghissa; jälkimmäisessä keskuksessa todetun kaupan määrä johtaa siihen, että Nenaghia on pidettävä edustavina markkinoina, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1481/86 liitteen II G kohdan a alakohdassa sana "Waterford" sanalla "Nenagh".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1986.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 1986.